जो टीवी के बाद यहां इस मुकाम तक पहुंचा हूं- विक्रांत मैसी
Bollywood Actor Vikrant Massey Talks About His Acting Journey - विक्रांत मैसी एक ऐसे कलाकार हैं, जो टीवी और फिल्मों के बाद अब ओटीटी पर लगातार कई प्रोजेक्ट कर रहें हैं।
विक्रांत मैसी एक ऐसे कलाकार हैं, जो टीवी और फिल्मों के बाद अब ओटीटी पर लगातार कई प्रोजेक्ट कर रहें हैं। उनकी अगली फिल्म गैसलाइट में सारा अली खान और चित्रांगदा सिंह के साथ है। हालिया मुलाकात में उन्होंने अपने सफर के बारे में बात की है। पेश हैं प्रमुख अंश:-
-:क्या विक्रांत को बॉलीवुड और ओटीटी का लियोनल मेस्सी कहा जाए ?
रियली स्वीट कि आप ऐसा कह रहे हैं। मगर अभी तो बहुत कुछ करना बाकी है। लोग बस मेरी फिल्में देखते रहें, वह बहुत है।
-: गैसलाइट में कौन हसीना थी और कौन दिलरूबा?
दोनों ही यानी सारा और चित्रांगदा हसीनाएं हैं। दोनों ही बेहद सुंदर हैं। ये तो पूरे देश की दिलरुबा हैं। मेरा तो बहुत कमाल का वक्त गुजरा उनके साथ।
-: इस फिल्म को किस जॉनर में रखा जाए ?
ये एक क्लासिक थ्रिलर है। खासकर जो डायरेक्टर पवन कृपलानी का स्टाइल है, यह उस जोन में है। उनकी फोबिया तो कमाल की रही थी ही, लेकिन यह गैसलाइट उससे भी ऊपर है। एक थ्रिलर फिल्म तो है ही, साथ ही यहां मर्डर भी है किसी का। फिल्म की लेंथ भी छोटी रखी गई है। ये आप को बेशक इंगेज करके रखेगी।
-:सेट पर कौन सी अपनी मिस्ट्री आप लोगों ने आपस में शेड की?
इस फिल्म के जितने भी क्रू मेंबर्स आदि थे, सबकी आपस में यही चर्चा होती थी कि वो सब इस जॉनर की फिल्म के हिस्सा बनने के लिए कितने उत्सुक थे? जैसे फिल्म हमने शूट की है गुजरात के बीकानेर में। उसके बारे में सब जानते हैं कि वह खूबसूरत पैलेस है। उसकी बड़ी ऐतिहासिक महत्ता है। हमारी खुशनसीबी रही, जो हम वहां शूट कर पाए। उस गांव की हिस्ट्री काफी इनक्रेडिबल है। मैंने ज्यादा वक्त तो सारा के साथ बिताया है। वह बड़ी ही सहज किस्म की इंसान हैं। पॉइंट टु पॉइंट बातें करती हैं। काफी प्रोफेशनल हैं। सारा के साथ ट्रैवलिंग करना भी हो गया।
-:अपनी इस जर्नी के बारे में क्या कहेंगे ?
बहुत अच्छा लगता है। जो मांगा था, उससे बढ़कर ही मिला है जिंदगी से। ऊपरवाले का आशीर्वाद और लोगों का काफी सहयोग रहा है। तो कई बार आप के पास सवाल होते हैं, पर जवाब नहीं होते। तो अब तो मन से सिर्फ शुक्रिया ही निकलता है। मैं सिर्फ कॉन्शियसली उन्हें याद करने की कोशिश नहीं करता। मैं उनको रिलीव करने की भी कोशिश करता हूं। मैं आज भी वहीं रहता हूं, जहां पला बढ़ा हूं। मैं उसी एरिया में रहता हूं, जो नहीं बदली हैं। कमोबेश मैं ऊपर वाले का शुक्रगुजार ही हूं, जिन भी चीजों ने उन्होंने मुझे नवाजा है। मतलब टीवी से शुरुआत करने के बाद फिल्मों में हीरो का दोस्त लेबल होने के बाद भी आप के साथ बात कर रहा हूं तो यह लोगों के प्यार का नतीजा ही है।
-: किन लोगों ने कभी कहा कि अगर दिनेश कार्तिक की बायोपिक बने तो विक्रांत ही प्ले करें उसे ?
मुझे खुद दिनेश कार्तिक ने ही कहा है। हालांकि डीके और मैं तो बातें करते रहते हैं कि यार पता ही नहीं चल रहा कि अपनी बायोपिक भी बन रही क्या? एक घटना है एयरपोर्ट की जहां सीआईएसएफ के जवानों ने मेरे साथ फोटो इस भ्रम में खिंचवा ली कि मैं शायद दिनेश कार्तिक हूं।